
Приложение № 7
ТЕХНИЧЕСКА СПЕЦИФИКАЦИЯ

На обществена поръчка с предмет: „Техническо обслужване на МПС, включващо: основен и текущ ремонт и профилактика на МПС, включително доставка на резервни части по заявка на Възложителя- ТП „ДГС Котел” за срок от 24 месеца", считано от датата на сключване на договора или до достигане на максималния прогнозен ресурс.

Моторните превозни средства (МПС), могат да се наричат по-долу за краткост „техниката”, а резервните части и консумативи „продуктите” или „стоките” – собственост на ТП „ДГС Котел”.
I. Изисквания, относно извършване на услугите по ремонт на МПС – собственост на ТП „ДГС Котел”.
Наличните моторни превозни средства – собственост на ТП „ДГС Котел”, стопанисвани от ТП „ДГС Котел” към момента на откриване на настоящата процедура, ведно с технически характеристики за същите, са:

[bookmark: _GoBack]1. Услугата по следгаранционно сервизно и техническо обслужване включва:
Техническо обслужване и ремонт на моторните превозни средства (МПС), сервизно им обслужване в пълен обем и периодичност, съгласно предписанията на производителя на съответната марка МПС– профилактика, диагностика, дейности ремонт на двигател, ходова част, източници и потребители на електрическа енергия, агрегати, включително и АГУ, и възли,  климатични системи, регулиране геометрията на окачване на преден и заден мост и други сходни на тях услуги (дейности) на техниката.
1.1. Резервните части и консумативи са обособени по групи, с оглед на работните им качества, функционални свойства и предназначение, както следва:
1.1.1. Мазилна система:
(а) Маслен филтър;
(б) Масло двигател;
(в) Масло предавателна.
1.1.2. Горивна система:
(а) Горивен филтър;
(б) Въздушен;
(в) Бензинова помпа.
1.1.3. Спирачна система:
(а) Спирачен маркуч;
(б) Спирачни;
(в) Предни накладки к-т;
(г) Предни спирачни дискове к-т;
(д) Спирачна течност.
1.1.4. Охладителна система:
(а) Водна помпа;
(б) Термостат;
(в) Антифриз.
1.1.5. Двигател:
(а) Семеринг колянов вал;
(б) Гарнитура цилиндрова глава;
(в) Маслен картер;
(г) Цилиндрова глава;
(д) Сегменти.
1.1.6. Електрическа система:
(а) Ел. датчик за температура на двигател;
(б) Ел. датчик за налягане на маслото;
(в) Реле за мигачи;
(г) Крушка за фар (къси светлини);
(д) Крушка за стоп светлина;
(е) Крушка за мигач;
(ж) Крушка за габарити.
1.1.7. Окачване:
(а) Преден амортисьор;
(б) Заден амортисьор;
(в) Носач к-т.
1.1.8. Ангренажен възел:
(а) Ангренажен комплект.
1.1.9. Амбриажен възел:
(а) Съединител;
(б) Притискателен диск;
(в) Феродов диск;
(г) Лагер за съединител.
1.1.10. Запалителна система:
(а) Свещ запалителна;
(б) Подгревни свещи.
1.1.11. Купе:
(а) Предна дясна врата;
(б) Предна лява врата;
(в) Задна броня;
(г) Предна броня.
1.1.12. Други консумативи:
(а) Чистачки к-т;
(б) Подови стелки за салон/купе – к-т.
1.2. Видовете резервни части и консумативи (посочени по мярка – брой или комплект), с оглед на работните им качества, функционални свойства и предназначение са описани в Приложение № 1 – неразделна част към настоящата спецификация.
Приложение № 1 е представено в два  (2) раздела (I и II). 
2. Изпълнителят следва да разполага с квалифициран персонал, както следва:
2.1. Относно професионалната способност на кандидата:
- Най-малко едно лице компетентно да извършва горепосочените ремонтни дейности, придобило квалификация за извършване на услуги в сферата на предмета на поръчката след завършено средно (техникум) или висше образование за инженер или автомеханик, и/или преминал курс на обучение със същата или еквивалентна техническа правоспособност;
- лица с необходимите професионални способности участващи, освен в изпълнението на услугата в специализираните бази, така и при нужда, в извършването на ремонт на мястото на авариралото МПС;
- лицата да бъдат в трудово-правни взаимоотношения с кандидата, съгласно КТ.
2.2. кандидатът трябва да има кадрова възможност да формира подвижен (мобилен) екип със специалистите по т. 2.1, който да извършва ремонт на място на повреденото МПС, независимо от неговото местоположение на възникване на повредата, съгласно тази спецификация и предметът на поръчката.
2.3. Когато кандидатът заявява, че ще ползва подизпълнител, следва да посочи вида и дела от поръчката които ще изпълнява подизпълнителя, ведно с доказателства за поетите от тях задължения, съгласно чл. 66, ал. 1, последно изречение от ЗОП.
2.4. Когато кандидатът заявява, че ще ползва капацитета на трето лице, следва да посочи за лицето по отношение на кои критерии (на кои от ресурсите) ще се позовава, съответно свързани с икономическите и финансовите и/или техническите и професионалните способности на третото лице, ведно с доказателства за поетите от тях задължения. В зависимост от вида на ползваните ресурси, кандидатът следва да представи следната съпътстваща информация:
2.4.1. при ползване ресурсите относно икономическото и финансовото състояние на третото лице, следва изрично да заяви, че е поел солидарна отговорност с третото лице, съгласно раздел ІІІ, буква „А”, т. 1.5. от условията за участие в поръчката, във връзка с чл. 65, ал. 6 от ЗОП.
2.4.2. при ползване ресурсите относно техническите и професионални способности на третото лице, следва изрично да заяви, че този ресурс ще се ползва само за частта от поръчката за която същият е необходим, съгласно чл. 65, ал. 2 от ЗОП.
3. Изпълнителят следва да разполага и/или да ползва не по-малко от една специализирана/и (ремонтна/и, сервизна/и) база/и за извършване на ремонта на МПС – предмет на поръчката, като същата/те, следва да отговарят на следните изисквания:
3.1. да са с местоположение в област Сливен, като една сервизна база задължително следва да бъде в гр. Котел.
3.2. да притежават необходим технически капацитет, който включва съоръжения и техническо оборудване позволяващо на изпълнителя да извършва сервизно обслужване в пълен обем и периодичност, с оглед на обхвата на предмета на поръчката, съгласно предписанията на производителя на съответната марка – профилактика, диагностика, ремонт на двигател, ходова част, източници и потребители на електрическа енергия, агрегати, включително и АГУ, и възли, климатични системи, регулиране геометрията на окачване на преден и заден мост и други сходни на тях услуги (дейности) на техниката – предмет на поръчката.
3.3. всяка заявена база/и, независимо от техния брой и местоположение, да притежава необходимия и съразмерен на предмета на поръчката технически капацитет, съгласно предходната т. 3.2. Възложителят има право и може, според всеки отделен случай, да избира в коя от заявените бази да се извърши ремонта.
3.4. заявеният брой бази е показател (К3) от комплексната оценка, съгласно методиката за оценка. Кандидатът заявява наличието и количеството на това обстоятелство в техническото си предложение за изпълнение, като при сключване на договора представя доказателство/а за достоверността на заявените данни, чрез представяне на оригинал или заверено копие от валиден документ указващ местоположението на обекта – документ за собственост, наем, скица, план или др. годен документ, съгласно българското законодателство.
4. Срокът за пристигане на мобилен екип на мястото на повредената техника (време за реакция), с екип от специалисти (мобилен екип), следва да бъде в срок, съгласно предложението посочено в техническото му предложение. Срокът започва да тече от момента на подаване на заявката от възложителя за възникналата повреда на техниката.
5. Изпълнителят следва да разполага с инструменти, съоръжения и техническо оборудване за извършване на услугата по ремонт на повредената техника на мястото на възникване на повредата – извън специализираната/те база/и.
6. Кандидатът следва да предложи крайна цена за извършване на услугата по ремонт на МПС, при следните задължителни условия:
6.1. Посочената крайна цена, следва да бъде предложена за 1 (един) сервизен час труд (от 60 минути) без вкл. ДДС. Отчитането на свършената работа ще се извършва на база реално изразходено сервизно технологично време, измервано в сервизни часове от по 60 (шестдесет) минути. Сервизните часове не могат да надвишават нормативно определените сервизни нормовремена, съгласно българското законодателство;
6.2. възложителят има право и може, за всеки отделен случай, да възложи на свой представител да присъства през времето на извършването на ремонта в базата на изпълнителя и/или извън нея, като последният е задължен да приеме и да осигури това присъствие на служителя в условията на спазване на вътрешните правила на изпълнителя и действащото законодателство за безопасни условия на труд, обезпечено с нарочен инструктаж.
6.3. възложителят ще заплаща на изпълнителя извършените услуги за 1 (един) сервизен час труд, съгласно предложението посочено в ценовата му оферта, съответно по показател К4 от методиката за оценка, като предложената цена е една и съща независимо дали ремонта се извършва в сервизната му база или извън нея – на мястото на възникване на повредата.
7. Изпълнителят дава търговска гаранция за качество, относно извършения ремонт, съгласно техническото му предложение. Търговската гаранция следва да бъде обезпечена от изпълнителя и изрично заявена от него, независимо от тежките теренни условия на работа на съответните МПС, които особени обстоятелства следва да се вземат предвид от кандидата (изпълнителя) при изготвяне на офертата му.
Забележка: Предлаганата гаранция следва да се посочи, като цяло положително число и да бъде не по-малка от 6 месеца, считано от момента на подписване на предавателно-приемателния протокол за извършените услуги – ремонта.).
В случай, че в срока на гаранцията възникне повреда, изпълнителят отстранява същата изцяло за своя сметка.
Предлаганата търговска гаранция за изпълнението на всяка една от услугите, както и задълженията по нея, следва да важи, както за ремонтите извършени с части на производителя, така и с техни еквиваленти.
8. В случай, че по време на действието на сключения договор ТП „ДГС Котел“ придобие други моторни превозни средства, агрегати, вкл. и АГУ, изпълнителят трябва да има готовност да поеме следгаранционното сервизно и техническо обслужване и за тях по видове дейности и обем, съгласно предмета на настоящата поръчка.
9. В случай, че някой от изброените в горепосочения списък МПС, към датата на сключване на договора вече не се използват или няма да си използват занапред, поради наложили се обективни техническо-амортизационни и/или стопански обстоятелства, и същите отпаднат от списъка за техническо следгаранционно поддържане, за тях възложителят не дължи неустойки и обезщетения на изпълнителя и това не се счита за неизпълнение на договора.
10. Ремонт в базата на изпълнителя с част/и на изпълнителя, съответно удостоверяване на изпълнението й се извършва по следните ред и условия:
10.1. възложителят отправя изрична заявка до изпълнителя по електронна поща или по друг подходящ начин, предварително уточнен между страните, относно възникналата нужда от ремонт на МПС;
10.2. изпълнителят изяснява характера на възникналата неизправност (повреда), съответно вида и техническата характеристика на частта подлежаща на подмяна и/или друго техническо въздействие, съгласно предоставените му от възложителя технически характеристики на МПС (копия на регистрационните талони за всяко МПС – когато е приложимо, или по друг подходящ начин уточнен от страните). Възложителят има право да извърши оглед на място, относно установената повреда.
10.3. възложителят може да направи допълнителни писмени уточнения във връзка с предходната т. 10.2 или веднага да направи изрично писмено потвърждение за изпълнение на услугата, което може да бъде само в посочената/те база/и на изпълнителя избрана от възложителя (когато е приложимо);
10.4. Услугата се изпълнява в срок, съгласно предложението на изпълнителя, посочено в техническото му предложение, но не повече от пет (5) работни дни, а със съгласието на възложителя, срокът може да се удължи с още два (2) работни дни.
Срокът се посочва от кандидата в техническото му предложение.
10.5. Приемането на МПС от изпълнителя при постъпване за ремонт в базата му, съответно предаването й на възложителя след извършения ремонт се отчита с издаване на фактура и приложен към нея предавателно-приемателен протокол.
10.6. Срокът за изпълнение на ремонта на повредената техника се счита от датата на постъпване на МПС в сервизната база на изпълнителя до датата на уведомяване на електронната поща на възложителя от изпълнителя за готовността му да предаде отремонтираното МПС, което се удостоверява с двустранно подписан предавателно- приемателен протокол и фактура.
10.7. Уведомленията и уточненията между възложител и изпълнител, относно възникване на необходимост от ремонт на МПС, възлагане и изпълнение на ремонта и други, се осъществяват по електронна поща или по друг подходящ начин изрично уточнен и възприет от страните.
11. Ремонт с мобилен екип на изпълнителя на местонахождението на повреденото МПС, съответно удостоверяване на изпълнението се извършва по следните ред и условия:
11.1. възложителят отправя изрична заявка до изпълнителя по електронна поща възложителя (или по друг подходящ начин уточнен и възприет от страните), относно възникналата нужда от ремонт на определено МПС, в която посочва местонахождението му в териториалния обхват на дейност на ТП „ДГС Котел“;
11.2. изпълнителят писмено уведомява на електронната поща на възложителя в рамките на 1 (един) работен ден, относно възможността за ремонт на място или за необходимост от репатриране на техниката до сервизната база на изпълнителя.
11.3. възложителят може да направи допълнителни писмени уточнения във връзка с предходната т. 11.2, и да изрази изрично своя избор за изпълнение на посочените възможности за ремонт.
11.4. услугата за ремонт на място или репатриране до базата на изпълнителя се изпълнява в срок, съгласно предложението на изпълнителя, посочено в техническото му предложение, но не повече от три (3) работни дни, а със съгласието на възложителя, срокът може да се удължи с още един (1) работен ден. Срокът се посочва от кандидата в техническото му предложение.
11.5. възложителят има право и може за всеки конкретен случай да възлага ползването на мобилен екип за извършване на ремонта на място, когато е обективно приложимо, в териториалния обхват на дейност на ТП „ДГС Котел“.
11.6. Всички разходи по осигуряване на мобилния екип от специалисти – транспортни, командировъчни и други са за сметка на изпълнителя.
11.7. В случай, че мобилният екип е установил, че повредата не може да се отстрани на местонахождението на повреденото МПС, същото следва да се репатрира до сервизната база на изпълнителя, като разходите по репатрирането са за сметка на изпълнителя.
11.8. Уведомленията между възложител и изпълнител, включително заявки и уточнения, относно възникване на потребност от ползване на мобилен екип, възлагане и изпълнение на услугата, се осъществяват по електронна поща или по друг подходящ начин изрично уточнен и възприет от страните.
12. Предложените единични цени за изпълнение на услугата са крайни цени, и следва да са калкулирани на база на всички присъщи разходи, необходими за изпълнението на обществената поръчка – разходи за доставката, включително такси, мита, транспортни разходи, и други разходи за изпълнението.
II. Изисквания, относно извършване на доставка на резервни части и консумативи за МПС посочени в т. I, собственост на ТП „ДГС Котел“.
1. Описанието на най-често използваните резервни части и консумативи, без възложителят да се ангажира с тяхното цялостно усвояване, е посочено в Приложение № 1 – неразделна част към тази спецификация.
1.1. В изпълнение на разпоредбата на чл. 48 ал. 2 и чл. 49 ал. 2 от ЗОП, относно работните характеристики и функционални изисквания на изброените (описаните) резервни части и консумативи да се счита добавено прилагателното „еквивалентен/о” („равнозначен/о”) "или еквивалент" освен към изброените продукти по Приложение № 1, така и навсякъде, където в документацията по настоящата поръчка са посочени български стандарти, които въвеждат европейски стандарти; европейски технически оценки; общи технически спецификации; международни стандарти и др. При рекламация се прилагат реда и условията на „търговската гаранция” – предложена от кандидата (изпълнителя) и неговите задължения по нея, която следва да важи както за оригиналните части на производителя или оторизираното лице, така и за техния еквивалент.
1.2. Предлаганите резервните части и консумативи по Приложение № 1, както и тези извън него, следва да бъдат оригинални (или „еквивалентни”), нови, неупотребявани и нерециклирани.
ЗАБЕЛЕЖКА: Под „оригинални” части и консумативи се разбират такива, които са фабрично нови, неупотребявани и са произведени от производителя на съответната марка техника (МПС) или от оторизирани от него лица.
1.3. Предложените от изпълнителя единични цени без ДДС на резервните части и консумативи по Приложение № 2 – неразделна част от Ценовото предложение, са за оригиналните им форми. Цената на оригинален продукт е различна от цената на неговия еквивалент. Възложителят допуска изпълнение за доставка и на двете форми, като има изрично право да прави своя избор за оригиналната форма или за еквивалента, чрез заявката за изпълнение, съгласно тази спецификация.
1.4. При доставка на резервни части и консумативи за еквивалентите по Приложение № 1, единичната цена на еквивалента следва да бъде не по-висока от 65% от предложената за оригиналните резервни части и консумативи в Приложение №2 – неразделна част от Ценовото предложение, цена без ДДС. Същото условие е валидно и за вложените еквивалентни части при ремонт на МПС. При тази хипотеза на доставка, изпълнителят не дължи посочената от него търговска отстъпка (в %) за еквивалентната резервна част, посочена в техническото му предложение.
2. Резервните части и консумативи са прогнозни и не обвързват възложителя със задължителното им усвояване след сключване на договора между възложителя и изпълнителя. Същите се изпълняват според възникналата необходимост от доставката и влагането им при извършване на съответните ремонтни дейности и обслужване.
Изпълнението им се извършва единствено при възникване на необходимост от тях, съгласно посочените условия и до определеният максимален финансов ресурс определен от ВЪЗЛОЖИТЕЛЯ.
3. Посочените в техническата спецификация видове резервни части и консумативи не са изчерпателно изброени. В зависимост от конкретната услуга по ремонт и обслужване на машините е възможно да настъпи необходимост от доставка и влагане и на други резервни части и консумативи, непосочени в настоящата техническа спецификация на възложителя. При необходимост от доставка и влагане и на други резервни части и консумативи извън посочените в Приложение № 1 към настоящата техническа спецификация, участникът предлага в техническото си предложение за изпълнение търговска отстъпка (К5 от методиката за оценка) в размер на % (процент) от обявените цени в търговския си обект за съответния вид. Предложеният процент търговска отстъпка не може да бъде по-малък от 15% и остава непроменен по време на изпълнение на договора. 
За обосновка на приложената търговска отстъпка, в предавателно- приемателен протокол към фактурата, следва изрично да се посочва цената на резервната част в търговския обект на изпълнителя за деня и формираната цена след приспадане на търговската отстъпка.
4. Избраният изпълнител трябва да има възможност за доставка на резервни части и консумативи за моторните превозни средства и агрегати, вкл. и АГУ, в случай, че ТП придобие нова такива техника през срока на действие на сключения договор.
5. Доставените резервни части и други консумативи и материали трябва да са нови, да притежават сертификат за произход и качество, и да отговарят на изискванията на производителя за съответното МПС или еквивалентен.
6. Възложителят може – когато прецени отделно за всеки случай, да заяви само доставката на резервни части и консумативи без да изисква монтаж.
Доставката се осъществява и удостоверява по следните ред и условия:
6.1. възложителят отправя изрична заявка до изпълнителя по електронна поща или по друг подходящ начин, предварително уточнен между страните, относно възникнала нужда от доставка на резервна част/и и/или консуматив/и;
6.2. изпълнителят изяснява вида и техническата характеристика на частта посочена в заявката за доставка, съгласно предоставените му от възложителя технически характеристики на МПС (копия на регистрационните талони за всяко МПС
– когато е приложимо, или по друг подходящ начин уточнен от страните). В случай на необходимост, изпълнителят има право и може да извърши физически оглед на място.
6.3. възложителят може да направи допълнителни писмени уточнения във връзка с предходната т. 6.2 и дава изрично писмено потвърждение за изпълнение на доставката с посочен вид, количество и място на изпълнение, в рамките на териториалния обхват на дейност на ТП.
6.4. Доставката се изпълнява в срок, съгласно предложението на изпълнителя, посочено в техническото му предложение, във връзка с Методиката за оценка по приложение № 8, а със съгласието на възложителя, срокът може да се удължи с още един (1) работен ден. Срокът на доставка е показател (К2) от комплексната оценка, съгласно методиката за оценка.
6.5. При неспазване на срока за доставка на три (3) или повече заявки в рамките на един (1) месец, което неизпълнение носи признаци на „системност” и трайно засяга стопанския интерес на възложителя, последният има право на отбив от 20% от цените на всички резервни части или консумативи – по избор на възложителя за съответната заявка, неизпълнена в срок или да развали договора по чл. 87 от ЗЗД, което не се счита за неизпълнение на договора от страна на възложителя, като възложителят не дължи на изпълнителя неустойки и обезщетения за пропуснати ползи и други вреди.
6.6. Уведомленията между възложител и изпълнител, включително заявки и уточнения, относно възникване на потребност от доставка на резервна част или консуматив, възлагане и изпълнение на доставката, се осъществяват по електронна поща или по друг подходящ начин изрично уточнен и възприет от страните.
7. За всяка доставка изпълнителят дава търговска гаранция за качество, относно всяка доставена резервна част и/или консуматив (в месеци) съобразно гаранцията на производителя им или от оторизираното лице, съответно такава, която кандидатът е посочил в техническото си предложение за изпълнение. Срокът на търговската гаранция се изписва изрично в предавателно-приемателен протокол към фактурата за извършената доставка, за съответния продукт.
ЗАБЕЛЕЖКА: Предлаганата гаранция следва да се посочи, като цяло положително число и следва да бъде не по-малка от 6 месеца, но не повече от разумния срок, който е нормативно определен (когато е приложимо), считано от момента (датата) на подписване на предавателно-приемателния протокол за извършената доставка.
Предлаганата търговска гаранция за всяка доставена резервна част и/или консуматив, както и задълженията по нея, следва да важи, както за оригиналните части на производителя или оторизираното лице, така и за техния еквивалент. В случай, че доставена от изпълнителя резервна част или консуматив има дефект, който пречи на нормалната експлоатация, предвид обикновеното ползване на МПС по предназначението му, изпълнителят дължи подмяна на същата с нова, изцяло за своя сметка.
8. Предложените единични крайни цени за доставка на резервни части и консумативи, следва да са формирани на база всички присъщи разходи, необходими за изпълнението на поръчката, и включват всички разходи за доставката, включително такси, мита, транспортни разходи, и други разходи за изпълнение.
III. Други условия и изисквания, относно представяне на заявление за участие и изпълнение на предмета на обществената поръчка.
1. Срок за изпълнение на поръчката – до 24 (двадесет и четири) календарни месеца, считано от датата на сключване на договора или до достигане на максималния прогнозен финансов ресурс.
2. Плащанията по сключения договор се извършват от възложителя на изпълнителя, в 30 (тридесет) дневен срок, след представяне на подробна фактура – оригинал, съдържаща описание на извършените услуги и/или доставки, подписан протокол и предаване на документите, удостоверяващи изпълнението.
3. Кандидатът трябва да представи оферта, отговаряща напълно на изискванията на техническата спецификация и ценовото предложение.
4. Възложителят няма задължение за цялостно усвояване на посочения финансов ресурс по сключения договор, както и посочените видове и количества доставки и услуги, като това не се счита за неизпълнение на договора.
5. Възложителят може да заявява и други сходни видове и количества доставки и услуги, в рамките на общата стойност по сключения договор, като се запазват условията на офертата и ценообразуването на извършваните дейности.
6. Посочените единични цени за изпълнение на предмета на договора, запазват своята стойност и не се влияят от инфлационното ниво до приключване на договора.
7. Услугите и доставките по сключения договор ще се извършват до изтичане срока на договора или до изчерпване на максималния финансов ресурс.
8. Настоящата обществена поръчка се възлага на основа: икономически най- изгодна оферта, определена въз основа на критерий „ОПТИМАЛНО СЪОТНОШЕНИЕ КАЧЕСТВО/ЦЕНА“, съгласно разпоредбите на чл. 70, ал. 2 т. 3 от ЗОП, съгласно утвърдената методика (Приложение № 8) – неразделна част от утвърдената документация на настоящата процедура.
9. Срокът на валидност на офертите е съобразен с определения срок в обявлението за обществената поръчка – не по-малко от 3 (три) месеца, считано от датата, посочена като краен срок за получаване на офертите и представлява времето, през което кандидатите са обвързани с условията на представените от тях оферти.
10. Всички заявки за възлагане на услуга и/или изпълнение на доставка подадени от възложителя към изпълнителя ще се извършват по официалната електронна поща на възложителя и изпълнителя. Страните могат да подават заявки и чрез ползване на лицензирани оператор на куриерски услуги.
Официалният електронен адрес на ТП „ДГС Котел“  е:
e-mail: dgskotel@uidp-sliven.com
11. Прогнозният максимален финансов ресурс за изпълнение на поръчката е в размер до 120 000,00 (сто и двадесет хиляди лева и нула стотинки) лева, без ДДС.
12. Неразделна част от настоящата Техническа спецификация е Приложение № 1, представляващо списъци с резервните части и консумативи за наличните моторни превозни средства – стопанисвани от ТП „ДГС Котел“, изброени по вид, марка, модел и др. данни в т. I от тази спецификация.

№ Вид МПС марка модел година на вид  идентификационен МВП

по ред

/лек, товарен/

произв. гориво номер номер

1 2 3 4 5 6 7 8

1 ТОВАРЕН Фолксваген Тигуан 2011 бензин WVGZZZ5NZBW092208СН2228АК

2 ТОВАРЕН Тойота Хайлукс 2009 дизел MROHR29G702028324 СН2309КК

3 ТОВАРЕН ГрейтУолл  Стийд 5 2012 дизел LGWDBE175BC658071 СН3682КА

4 ЛЕК Лада ВАЗ 21214 2008 бензин,газXTA21214081878879 СН9753СН

5 ЛЕК Лада ВАЗ 21213 2003 бензин,газXTA21213021696180 СН6700СС

6 ЛЕК Лада ВАЗ 21213 2003 бензин,газХТА21213031733435 СН0349НС

7 ЛЕК Лада ВАЗ 21214 2007 бензин,газXTA21214071859643 СН6623АК

8 ЛЕК Лада ЛАДА 2121 2011 бензин,газXTA212140B1986553 СН2230АК

9 ЛЕК Лада ЛАДА 2121 2011 бензин,газXTA212140B1986557 СН2231АК

10 ЛЕК Лада ЛАДА 2121 2011 бензин,газXTA212140B1986555 СН2234АК

11 ЛЕК Лада ЛАДА 4Х4 2013 бензин,газXTA212140D2103640 СН5328КА

12 ЛЕК Лада ЛАДА 4Х4 2013 бензин,газXTA212140D2103641 СН5330КА

13 ЛЕК Лада ВАЗ 21213 1995 бензин,газXTA212130T1158913 СН4925СС

14 ЛЕК Лада лада 4х4 2016 бензин,газХТА212140G2246073 СН9834АМ

15 ЛЕК УАЗ УАЗ 3909 2004 бензин,газХТТ39090060207231 СН6369НС

16 ТОВАРЕН УАЗ УАЗ 452 В 1973 бензин,газХТТ39090040405091 СН1493СА

17 АВТОБУС УАЗ УАЗ 2206 2004 бензин,газХТТ22060040484467 СН3403НС

18 ЛЕК УАЗ УАЗ 31512 1996 бензин,газХТТ315120S0046885 СН0372АН

19 ТОВАРЕН УАЗ УАЗ 3909 2017 бензин,газХТТ390945Н1213920 СН1752АС

20 ТОВАРЕН УАЗ УАЗ 3909 2019 бензин XTT390945L1205438 СН2274АХ

21 ТОВАРЕН УАЗ УАЗ 3909 2019 бензин XTT390995L1202458 СН2339АХ


